ગુનાખોરીને નાબુદ કરવાનો ઉપાય “ગુનેગારો”ને જ નાબુદ કરી દેવા એ છે. રાજ્યને આર્થિક રોકાણકારો માટે “સુરક્ષિત” સ્થાન બનાવવા માટે ઉત્તરપ્રદેશના મુખ્યમંત્રી યોગી આદિત્યનાથની આ જ રણનીતિ હોય એવું લાગે છે. તાજેતરમાં ઉત્તરપ્રદેશમાં યોજાયેલ ઇન્વેસ્ટમેન્ટ સ્મિત, જેનું ઉદ્ઘાટન વડાપ્રધાન નરેન્દ્ર મોદીએ કર્યું હતું અને જેમાં ૧૮ જેટલા કેન્દ્રીય મંત્રીઓ અને અગ્રણી ઉદ્યોગપતિઓએ હાજરી આપી હતી તેના પહેલાના દસ દિવસમાં પોલીસ અને કહેવાતા ગુનેગારો વચ્ચે ચાર “મુઠભેડો” થઇ. માર્ચ ૨૦૧૭માં જ્યારે જનતા પાર્ટીના નેતૃત્વવાળી યોગી આદીત્યનાથની સરકારે સત્તા સંભાળી ત્યારથી લઈને જાણ્યુંઆરી ૨૦૧૮ વચ્ચે થયેલ ૯૨૧ મુઠભેડો, જેમાં ૩૩ જણાના મૃત્યુ થયા છે, આ ચાર મૂઠભેડ એ આંકડામાં વધી છે. મૃત્યુના ઊંચા આંકને જોતા નેશનલ હ્યુમન રાઈટ કમિશને નવેમ્બરમાં ઉત્તરપ્રદેશ સરકારને નોટીસ પાઠવી છે પરંતુ રાજ્ય સરકારે, હજીસુધી તેનો પ્રત્યુત્તર પાઠવવાની તસ્દી લીધી નથી.